Sturla Böðvarsson
Sturla Böðvarsson (sündinud 23. novembril 1945) on Islandi poliitik (Iseseisvuspartei). Sturla Böðvarsson lõpetas 1966. aastal Reykjavíki kutsekooli puusepana. Islandi Tehnikaülikoolis omandas ta bakalaureusekraadi tsiviilehituse alal 1973. aastal. Aastatel 1971–1974 töötas ta Sigurður Thoroddseni inseneribüroos. Oli aastatel 1974–1991 Stykkishólmuri linnapea. Lisaks sellele oli ta 1978–1985 osakoormusega õpetaja Stykkishólmuri kutsekoolis. Aastatel 1991–2009 oli ta Alþingi liige. 28. maist 1999 kuni 24. maini 2007 oli ta Islandi side- ja transpordiminister. 2007–2009 oli ta Alþingi esimees. Ta oli aastatel 2011–2014 Snæfellingari arendusühingu tegevdirektor ja aastatel 2014–2018 Stykkishólmuri linnapea.